Дзяржаўная ўстанова адукацыі

“Гімназія № 8 імя В.І.Казлова г. Жлобіна”

Метадычная распрацоўка

вучэбных заняткаў па вучэбным прадмеце “Беларуская мова”

па тэме “Паняцце пра фразеалагізмы”

ў V класе

Падрыхтава

Ліс Святлана Анатольеўна,

настаўнік беларускай мовы і літаратуры

першай кваліфікацыйнай катэгорыі

Жлобін, 2021

**Тэма вучэбных заняткаў:** Паняцце пра фразеалагізмы

**Мэта вучэбных заняткаў:**

**мяркуецца, што да заканчэння вучэбных заняткаў вучні**будуць ведаць, што такое фразеалагізмы, іх функцыю ў маўленні; будуць умець выяўляць фразеалагізмы ў сказах, тэкстах, [тлумачыць іх лексичнае значэнне](http://shkola.of.by/l-m-gameza-zmest-shkolenaga-kursa-belaruskaj-movi-v-viii-klasi.html), падбіраць беларускія адпаведнікі да фразеалагізмаў рускай мовы

**Задачы:**

- садзейнічаць развіццю звязнага маўлення;

-фарміраваць уменні знаходзіць фразеалагізмы, адзначаць падабенства і адрозненне фразеалагізмаў ад слоў і словазлучэнняў, тлумачыць лексічнае значэнне ў сваім маўленні (маўленчая кампетэнцыя);

- садзейнічацьфарміраванню лінгвакультуралагічнай кампетэнцыі на аснове творчых заданняў; развівацьнавыкі самакантролю, самаацэнкі (сацыяльная кампетэнцыя);

- выхоўваць у навучэнцаў любоў і цікавасць да моўнага багацця свайго народа

**Формы працы на ўроку:**групавая, індывідуальная, франтальная

**Клас:**V

**Месца вучэбных заняткаў у адукацыйным працэсе** – урок № 94, раздзел VII “Лексіка . Фразеалогія”

**Тып урока:**урок вывучэння новага матэрыялу

**Метады арганізацыі дзейнасці вучняў** – славесны, наглядны, практычны, эўрыстычны

**Абсталяванне:** вучэбны дапаможнік па беларускай мове для 5 класа, мультымедыйная прэзентацыя; маршрутны ліст; ліст самаацэнкі

**Ход вучэбных заняткаў**

**І. Арганізацыйна-матывацыйны этап.**

**Мэта:***Псіхалагічны настрой вучняў, матывацыя на прадуктыўную дзейнасц*ь.

(Вучні на ўваходзе атрымліваюць карткі з фразеалагізмамі (не пакладаючы рук, закасаўшы рукавы, ламаць галаву, да сёмага поту). Фарміруюцца групы згодна атрыманых картак)

*Уступнае слова настаўніка*



Вітаю вас, маладых, няўрымслівых, кемлівых і знаходлівых! Мне вельмі прыемна зноў пабачыцца з вамі. Падзяліцца сваімі ведамі, уменнямі. Паглядзіце, калі ласка, на мяне, адзін на аднаго. Цудоўная творчая каманда сабралася для плённай работы. Усім старання, мыслення, поспеху!

**ІІ.Этап вызначэння тэмы і мэтаў вучэбных заняткаў**

**Мэта:** *арганізаваць эфектыўную дзейнасць па вызначэнні тэмы, прыняцці мэтаў*

*Прыём “Кросэнс”*

**Вучням прапаноўваецца разгадаць кросэнс і вызначыць тэму вучэбных заняткаў.**

****

****

*Самаправерка па ключы*

*Рэпрадуктыўная гутарка*

- Што вам вядома пра фразеалагізмы?

*(Узнаўленне тэарэтычнага матэрыялу пра фразеалагізмы з пачатковых класаў). (Адказы вучняў)*

*-* Самыя яркія, дасціпныя, мудрыя спалучэнні і будуць дзяжурыць у нас на ўроку ***– фразеалагізмы.***

- Паняцце пра фразеалагізмы, роля фразеалагізмаў у маўленні-*тэма нашага ўрока.* (**Афармленне сшыткаў).**

- Каб заняткі прайшлі плённа, нам патрэбна прыгадаць правілы працы на ўроку.

**Правілы працы на ўроку**

Вы каманда, значыць, працаваць павінны ўсе.

Думай, слухай, выказвайся! Хочаш выказацца-падымі руку!

Верце: у нас усё атрымаецца!

Не баімся памыліцца: не памыляецца той, хто нічога не робіць.

Ацэньваем вынікі сваёй дзейнасці праз самаацэнку і ўзаемаацэнку.

*Прыём “Інсэрт”*

Каб вызначыць мэты вучэбных заняткаў, прапаную звярнуцца да табліцы. Папрашу вас адзначыць у правай графе (1-ая калонка) тое, што вы ўжо ведаеце і ўмееце па тэме нашага ўрока значком “плюс” (+), а тое, што не – значком “мінус” (-).

|  |  |  |  |
| --- | --- | --- | --- |
| 1 | Магу даць азначэнне, што такое фразеалагізмы |  |  |
| 2 | Ведаю прыкметы фразеалагізмаў. |  |  |
| 3 | Ведаю для чаго яны ўжываюцца |  |  |
| 4 | Магу знайсці фразеалагізмы ў сказах, тэкстах |  |  |
| 5 | Магу патлумачыць значэнне некаторых фразеалагізмаў. |  |  |
| 6 | Магу ўжываць фразеалагізмы ў маўленні |  |  |

Вучні запаўняюць правую графу табліцы, а потым агучваюць вынікі.

*-* На аснове вашых адказаў і згодна тэмы мы можам сфармуляваць мэты ўрока.

“Закончы выраз”:*засвоім… будзем ведаць… будзем утвараць… будзем ужываць…*

(Вучні фармулююць мэты, настаўнік падагульняе).

- Задачы вызначаны. Возьмемся за працу. Спадзяюся, што сѐння мы не будзем ***сядзець склаўшы рукі, біць лынды, ганяць сабак, лавіць варон, ліць кракадзілавы слѐзы, а закасаем рукавы і папрацуем не пакладаючы рук***

**IІІ. Этап засваення новых ведаў і спосабаў дзеяння**

**Мэта:** *фарміраваць паняцце фразеалагізма як моўнай адзінкі; разгледзець уласцівасці фразеалагізмаў; развіваць мову вучняў; садзейнічаць выхаванню патрыятычных пачуццяў(падборам тэксту для аналізу); стварыць умовы для прывіцця вучням уменняў i навыкаў самастойнага засваення вучэбнага матэрыялу*

*Эўрыстычная гутарка*

- У вас на партах карткі са словамі, размясціце словы такім чынам, каб атрымалася вобразнае непадзельнае спалучэнне слоў(словы пераблытаны). 1) абвесці пальца вакол; 2) на вісець тэлефоне; 3) зарубі сабе на носе; 4) хоць влока выкалі;

- Што ў вас атрымалася?(Адказы вучняў)

У вас атрымаліся фразеалагізмы. Давайце паспрабуем вызначыць іх лексічнае значэнне.

- Пры тлумачэнні лексічнага значэння мы вызначалі лексічнае значэнне кожнага асобнага слова ці разглядалі фразеалагізм як сэнсавае цэлае? (Адказы вучняў)

- Нашы фразеалагізмы ўжыты ў прамым ці пераносным значэнні? (Адказы вучняў)

- А калі слова тэлефон замяніць на турнік, сэнс захаваецца? (Адказы вучняў)

- Гэтыя фразеалагізмы ўжо існавалі ў мове ці вы самі прыдумалі іх у момант гутаркі? (Адказы вучняў)

- Такім чынам, зрабіце выснову, якія спалучэнні слоў называюцца фразеалагізмамі і чым яны адрозніваюцца ад свабодных словазлучэнняў. (Адказы вучняў).

- Фразеалагічны склад мовы вывучае такі раздзел мовазнаўства, як фразеалогія.

**ІV Фізкультхвілінка (Дадатак 5)**

**Мэта***: зняць напружанне, стварыўшы пазітыўны настрой*

**V. Этап першаснай праверкі разумення вывучанага матэрыяла**

**Мэта:***эфектыўна арганізаваць замацаванне вывучанага; стварыць сітуацыю самакантролю.*

**Заданні для груп**

**(дадатак 1, дадатак 2, дадатак 3, дадатак 4)**

*Самаправерка па ключы з выстаўленнем балаў у ліст самаацэнкі*

***Пасля выканання кожнага задання робіцца вывад.***

**VІ. Этап кантролю і самакантролю ведаў і спосабаў дзеяння**

**Мэта:** *правесці першасны кантроль і самакантроль ведаў і спосабаў дзеяння*

*Прыём “Каляровы тэст”*

Запішы сабе на лбе! 3apyбi на носе! Наматай на вус: без майго дазволу нічога на Зямлі не рабі. Ты не разумеееш нашага жыцця, а умешваешся! Запішы на лбе... Інфармацыю не зразумеў. Па маiх звестках, людзі на лбе не пішуцъ, i я не буду. Бо не ведаю, для чаго гэта. Не буду рабіць зарубку на носе – няма ў мяне носа. У многіх афрыканскіх плямёнах робяць зарубкі на носе, на шчоках. Насы пратыкаюць, прасоўваюцъ упрыгожванні... Ты не сказаў таксама, што матацъ на вус. Ніткі? Няма ў мяне нітак, i ў цябе няма, акрамя тых, што ў тканіне. Мае вусы – антэны. Kалі ты хочаш узмацніцъ адчувальнасцъ мaix антэн, то трэба не нimкi матацъ, а дрот. Як бачыш, інфармацыя твая няправілъная, а таму бескарысная, нават шкодная.

**1. Стыль дадзенага тэксту:**

- мастацкі **(сіні);**

- публіцыстычны **(зялёны)**

- навуковы (**чырвоны)**

- гутарковы **(жоўты)**

**2. У гэтым тэксце**

- 5 фразеалагізмаў **(карычневы);**

- 3 фразеалагізмы **(жоўты)**

- 6 фразеалагізмаў **(блакітны)**

- 1 фразеалагізм **( аранжавы)**

**3. У першым сказе**

- няма фразеалагізмаў **(ружовы);**

- 1 фразеалагізм (**чырвоны)**

- 3 фразеалагізмы **( зялёны)**

**4. Зарубі сабе на носе – фразеалагізм, які мае лексічнае значэнне…**

- запомніць **(зялёны);**

- запамятаваць **(ружовы);**

- запісаць **(чырвоны);**

- адзначыць **(карычневы);**

**5. Якім членам сказа з’яўляецца фразеалагізм наматай на вус:**

- дзейнікам **(аранжавы**);

- выказнікам **(фіялетавы);**

- дапаўненнем **( ружовы);**

- азначэннем **( чорны);**

- акалічнасцю **(белы)**



*Самаправерка па ключы з выстаўленнем балаў у ліст самаацэнкі*

**VІІ. Этап інфарміравання пра дамашняе заданне**

**Мэта:***праінфармавацьвучняў празаданне для самападрыхтоўкі, забяспечыць больш трывалае засваенне ведаў з улікам індывідуальных вучэбных дасягненняў вучняў*

§ 32, пр. 246

**VІІІ. Этап падвядзення вынікаў вучэбных заняткаў.**

**Зваротная сувязь**

**Мэта:***прааналізаваць вынікі вучэбнай дзейнасці на ўроку; абазначыць напрамкі карэкцыйнай работы*

*Прыём “Інсэрт”*

Настаўнік прапануе вучням звярнуцца да табліцы “Ведаю – не ведаю”.

Папрашу вас адзначыць у 2-ой графе тое, што вы ўжо ведаеце і ўмееце па тэме нашага ўрока значком “плюс” (+), а тое, што не – значком “мінус” (-).

|  |  |  |  |
| --- | --- | --- | --- |
| 1 | Магу даць азначэнне, што такое фразеалагізмы |  |  |
| 2 | Ведаю прыкметы фразеалагізмаў. |  |  |
| 3 | Ведаю для чаго яны ўжываюцца |  |  |
| 4 | Магу знайсці фразеалагізмы ў сказах, тэкстах |  |  |
| 5 | Магу патлумачыць значэнне некаторых фразеалагізмаў. |  |  |
| 6 | Магу ўжываць фразеалагізмы ў маўленні |  |  |

**ІХ.Этап ацэньвання дзейнасці і рэфлексіі.**

**Мэта:** *арганізаваць заключны этапсамаацэнкі дзейнасці вучняў, правесці аналітыка-рэфлексіўную ацэнку*

**Ліст самаацэнкі**

|  |  |  |  |
| --- | --- | --- | --- |
| Нумар  задання | Максімальная  колькасць балаў | Мая адзнака | Адзнака  настаўніка |
| Заданне 1 | 3 |  |  |
| Заданне 2 | 5 |  |  |
| Заданне 3 | 4 |  |  |
| Заданне 4 | 2 |  |  |
| Заданне 5 | 4 |  |  |
| Каляровы тэст | 5 |  |  |
| Агульная колькасць балаў | 23 |  |  |
|  | | | | |

*Прыём “Незакончаны сказ”*

Настаўнік прапаноўвае вучням вусна па ланцужку закончыць сказ

“Сёння на ўроку я даведалася (ўся)…”

“Сёння на ўроку я адчуў (ла)…”

“Сёння на ўроку мне больш за ўсё спадабалася …”

*Прыём “Тры капелюшы”*

- А цяпер увага! Перад вамі капелюшы зялёнага, жоўтага і чырвонага колеру. Кожны капялюш адпавядае пэўнаму фразеалагізму. Я прапаную вам выбраць і прымераць той капялюш, які, на вашу думку, найлепш падыходзіць на дадзены момант і адлюстроўвае набытыя працай вашай галавы веды.

1) садовая галава (зялёны капялюш);

2) галава варыць (чырвоны капялюш);

3) пустая галава (жоўты капялюш).

- Абгрунтуйце свой выбар

**Дадатак 1**

**Група 1**

**Заданне 1***( 3 балы. 1 бал за кожнае правільнае спалучэнне)*

***Падкрэсліце слова ў дужках, якое ўваходзіць у склад фразеалагізма.***

а) Вакол (рукі, нагі, пальца) абвесці;

б) (муха, страказа, камар) носа не падточыць;

в) хоць (капейкі, іголкі, лісты) збірай.

- Вы лёгка выбралі патрэбнае слова. Значыць, фразеалагізмы – … (вучні спрабуюць самастойна зрабіць выснову). «Фразеалагізмы – гатовыя ўстойлівыя спалучэнні слоў»

**Заданне 2***( 5 балаў. 1 бал за кожнае правільнае спалучэнне)*

***Замяніце выдзеленыя словы блізкімі паводле значэння фразеалагізмамі***.

Прыйсці пешшу; далёка ісці; на вуліцы цёмна; дрэнная работа; моцна спаць.

***Для даведак***: *як пшаніцу прадаўшы, хоць вока выкалі, блізкі свет, на сваіх дваіх, курам на смех.*

**Заданне 3*Прыём “Альбом*”***( 4 балы. 1 бал за кожнае правільнае спалучэнне)*

У вёсцы Шапчыцы жыў хлопчык па імені Пятрусь. Вельмі добра вучыўся ў школе, шмат чытаў. Меў дзіўную звычку: збіраць рознакаляровыя карцінкі. Аднойчы здарылася непрыемнасць: сябар Янка рассыпаў яго альбом – і парадак парушыўся. Дапамажыце Янку скласці карцінкі ў альбоме. ***Але пытанне***: па якім правіле Пятрусь складаў свае карцінкі на старонках альбома?(адказы вучняў).





**Заданне 4.***( 2балы. 1 бал за кожнае правільныфразеалагізм)*

**Пазнайце беларускія фразеалагізмы па эмодзі?**

*Цяжка ўявіць сучасную перапіску і пасты ў сацсетках без эмодзі. Навошта пісаць доўгае паведамленне і нешта выдумляць, калі можна проста даслаць сэрцайка і кветку? Здаецца, для любога настрою і сітуацыі ўжо намаляваны невялічкія піктаграмы, якія ўпрыгожваюць тэкст і акцэнтуюць увагу гледача.*

*З дапамогай эмодзі можна нават расказаць гісторыю — ці перадаць зашыфраванае пасланне. Паспрабуйце здагадацца, якія фразеалагізмы схаваліся за малюначкамі, што літаральна або ў апісальнай форме перадаюць іх сэнс.*






(**Ключ:** нагаварыць з тры карабы ; трапіць у яблычак)

**Заданне 5.** *( 4балы. 2 балы за правільны фразеалагізм на русскай мове + 2 б за пераклад на беларускую мову)*

Заданне . Разгадаць рэбусы (русскоязычные фразеологизмы) і падабраць беларускія адпаведнікі. Скласці сказы



****

**Дадатак 2**

**Група 2.**

**Заданне 1***( 3 балы. 1 бал за кожнае правільнае спалучэнне)*

**Дапоўніць фразеалагізмы**

Пускаць пыл у …

Навастрыць …

Вадзіць за …

(*нос, вочы, вушы).*

**Заданне 2***( 5 балаў. 1 бал за кожнае правільнае спалучэнне)*

***Знайдзіце ў сказах фразеалагізмы і замяніце іх на антанімічныя***.

а) Суп прыгатавалі – пальчыкі абліжаш.

б) Суседзі жылі як кот з сабакам, уся вёска ведала пра гэта.

в) Хлопец вырас кату па пяту, але ніхто ніколі не пасмяяўся з яго.

г) Усю ноч я спаў на адно вока, а раніцай падняўся і пайшоў да ракі.

д) «Ці не кінуць якар у гэтым горадзе?» – падумаў былы марак.

***Для даведкі***:*душа ў душу, хоць на сабаку вылі, з каломенскую вярсту,зняцца з якара, як пшаніцу прадаўшы.*

**Заданне 3***( 4 балаў. 1 бал за кожнае правільнае спалучэнне)*

Паслухайце тэкст.

*Добрыя ўчынкі*

*Андрэй і Пеця – родныя браты. Андрэй быў старэйшы і часта задаваўся. Калі Пеця рыхтаваў урокі, то Андрэй звычайна гультаяваў. У вольны час любіў падурэць. Калі малодшы брат не рабіў так, як ён, то быў не стрыманы на словы.*

*Вечарам бацька прапанаваў дзецям палічыць свае добрыя справы за дзень і даў кожнаму маленькую скрыначку. А на стол палажыў жалуды. Па чарзе гаварылі хлопчыкі і за кожны добры ўчынак клалі ў скрыначку жолуд. Скрыначка Пеці была амаль поўная, а ў Андрэя жалудоў было зусім мала.*

*Андрэй адразу замаўчаў, з павагай глянуў на брата і задумаўся…..*

Ці сустрэліся ў тэксце фразеалагізмы?

Ваша задача: сёння на занятку выступіць у ролі рэдактараў і зрабіць гэты тэкст выразным, насыціўшы яго фразеалагізмамі

**Заданне 4***( 2балы. 1 бал за кожнае правільныфразеалагізм)*

**Пазнайце беларускія фразеалагізмы па эмодзі?**

*Цяжка ўявіць сучасную перапіску і пасты ў сацсетках без эмодзі. Навошта пісаць доўгае паведамленне і нешта выдумляць, калі можна проста даслаць сэрцайка і кветку? Здаецца, для любога настрою і сітуацыі ўжо намаляваны невялічкія піктаграмы, якія ўпрыгожваюць тэкст і акцэнтуюць увагу гледача.*

*З дапамогай эмодзі можна нават расказаць гісторыю — ці перадаць зашыфраванае пасланне. Паспрабуйце здагадацца, якія фразеалагізмы схаваліся за малюначкамі, што літаральна або ў апісальнай форме перадаюць іх сэнс.*


****

****

(*гуляць у кошкі-мышкі; ружовыя акуляры)*

**Заданне 5***( 4балы. 2 балы за правільны фразеалагізм на русскай мове + 2 б за пераклад на беларускую мову)*

Заданне . Разгадаць рэбусы (русскоязычные фразеологизмы) і падабраць беларускія адпаведнікі. Скласці сказы

****

**Дадатак 3**

**Група 3**

**Заданне 1***( 3 балы. 1 бал за кожнае правільнае спалучэнне)*

***Знайдзіце ў жартоўных вершах фразеалагізмы***

Носам мы прывыклі дыхаць,   
Ім са злосці можам чмыхаць,   
Задзіраць яго да неба   
I ўтыкаць куды не трэба.  
 (“Задзіраць нос”)

*Кандрат Крапіва*

Дзед падняў у хаце крык, вы яшчэ не чулі?

Востры, нібы нож, язык у маёй бабулі.

Дзед злуе, а я цішком ля яго бядую:

Ой, парэжа языком рот сабе бабуля.

(“Востры на язык”)  
 *Міхась Пазнякоў(Бярозка, №2/2016)*

Замаўчы, Пятрусь, гавораць!   
Прыкусі язык, гавораць!  
Ён язык прыкусіў   
I мацней загаласіў!

(“Прыкусіць язык”)

**Заданне 2***( 5 балаў. 1 бал за кожнае правільнае спалучэнне)*

***Да слоў i словазлучэнняў падбярыце фразеалагізмы - сінонімы з ліку дадзеных***

1) блізка —

2) добра працаваць —


3) нечакана, раптоўна —

5) хлусіць, гаварыць абы-што —

6) хутка бегчы —

*(Для даведак: 1. Наверзці сем карабоў. 2. Высалапіўшы язык. 3. Рукой падаць. 4. Аж пяткі блішчаць. 5. Як гром з яснага неба. 6. Пад бокам. 7. Да сёмага поту. 8. Як з-пад зямлі вырас. 9. Намалоць глупства. 10. Закасаўшы рукавы.*

**Заданне 3***( 4 балы. 1 бал за кожнае правільнае спалучэнне + 1 бал за дыялог)*

Разгледзьце малюнкі.Падумайце і падпішыце, якім фразеалагізмам з прапанаваных яны адпавядаюць.

*Як кот наплакаў – мала.  
Хадзіць на галаве – дурэць, свавольнічаць.*

А зараз вам неабходна скласці дыялог, ужываючы фразеалагізмы.


**Заданне 4***( 2балы. 1 бал за кожнае правільныфразеалагізм)*

**Пазнайце беларускія фразеалагізмы па эмодзі?**

*Цяжка ўявіць сучасную перапіску і пасты ў сацсетках без эмодзі. Навошта пісаць доўгае паведамленне і нешта выдумляць, калі можна проста даслаць сэрцайка і кветку? Здаецца, для любога настрою і сітуацыі ўжо намаляваны невялічкія піктаграмы, якія ўпрыгожваюць тэкст і акцэнтуюць увагу гледача.*

*З дапамогай эмодзі можна нават расказаць гісторыю — ці перадаць зашыфраванае пасланне. Паспрабуйце здагадацца, якія фразеалагізмы схаваліся за малюначкамі, што літаральна або ў апісальнай форме перадаюць іх сэнс.*

****

****

**(**да трэціх пеўняў; муж аб’еўся груш)

**Заданне 5***( 4балы. 2 балы за правільны фразеалагізм на русскай мове + 2 б за пераклад на беларускую мову)*

Заданне . Разгадаць рэбусы (русскоязычные фразеологизмы) і падабраць беларускія адпаведнікі. Скласці сказы

****

****

**Дадатак 4**

**Група 4**

**Заданне 1***( 3 балы. 1 бал за кожнае правільнае спалучэнне)*

**Да нас завітала Памылка Памылкаўна і нарабіла памылак у фразеалагізмах. Давайце пазбаўляцца ад няпрошанай госці. Каб яна не вярнулася, нам патрэбна ўспомніць адпаведныя правілы.**

Аткрыть амерыку, за дзесятую гару, закідать гразю.

**Заданне 2.***( 5 балаў. 1 бал за кожнае правільнае спалучэнне)*

**Злучыце стрэлкамі фразеалагізм з адпаведным значэннем**

Ва ўвесь дух марудна

У час па чайнай лыжцы хутка

Рукой падаць блізка

Як пшаніцу прадаўшы нечакана

Як снег на галаву моцна

**Заданне3***( 4 балы.0.5 б за складанне сказа + 1 б. за вызначэнне сінтаксічнай ролі)*

**Скласці на дадзеныя фразеалагізмы па 2 сказы. У першым выпадку, каб гэтае спалучэнне было ўжыта ў прамым сэнсе, у другім — у ролі фразеалагізма.**

Прыкусіў язык,

Матаць на вус


**Вызначыць, якім членам сказа будуць з’яўляцца фразеалагізмы**

**Заданне 4***( 2балы. 1 бал за кожнае правільныфразеалагізм)*

**Пазнайце беларускія фразеалагізмы па эмодзі?**

*Цяжка ўявіць сучасную перапіску і пасты ў сацсетках без эмодзі. Навошта пісаць доўгае паведамленне і нешта выдумляць, калі можна проста даслаць сэрцайка і кветку? Здаецца, для любога настрою і сітуацыі ўжо намаляваны невялічкія піктаграмы, якія ўпрыгожваюць тэкст і акцэнтуюць увагу гледача.*

*З дапамогай эмодзі можна нават расказаць гісторыю — ці перадаць зашыфраванае пасланне. Паспрабуйце здагадацца, якія фразеалагізмы схаваліся за малюначкамі, што літаральна або ў апісальнай форме перадаюць іх сэнс.*

****


****

**(сем пятніц на тыдні; купляць ката ў мяшку)**

**Заданне 5***( 4балы. 2 балы за правільны фразеалагізм на русскай мове + 2 б за пераклад на беларускую мову)*

Заданне . Разгадаць рэбусы (русскоязычные фразеологизмы) і падабраць беларускія адпаведнікі. Скласці сказы

****

****

**Дадатак 5**

Загадзя падрыхтаваны вучань праводзіць гульню «Правільна – няпрaвільна»: у адказ на кожнае правільнае сцвярджэнне па тэме ўсе павінны пляскаць у далоні ў знак згоды, а ў адказ на кожнае няправільнае – ускокваць са сваіх месцаў і па просьбе настаўніка выпраўляць памылку.

**Дадатак 6**

**Пры арганiзацыi работы ў групе ўнутры групы размяркоўваюцца ролi (яны змяняюцца ў залежнасці ад зместу працы):**

• кiраўнiк – адказвае за работу групы ў цэлым;

• чытальнiк – чытае ўслых заданне;

• сакратар – запiсвае ад iмя групы;

• дакладчык (спiкер) – расказвае, што вырашыла група;

• хранаметрыст – сочыць за часам;

• кантралѐр – правярае, цi ўсе зразумелi прынятае рашэнне